У вёсцы Ямінск Любанскага раёна традыцыйнаму спеўнаму стылю калектыву "Журавушка", як ужо пісала "К", нядаўна быў нададзены статус гісторыка-культурнай каштоўнасці Беларусі. Ансамбль створаны ў 1974-м Надзеяй Новікавай. Сёння гуртом кіруе Алена Хадароўская. А ў рэпертуары аўтэнтычнага ансамбля - больш за трыста мясцовых песень, якія ўдзельніцы перанялі і запомнілі ад сваіх прабабуль.